Okresná prokuratúra Bratislava II 
Kvetná 13, 820 05 Bratislava 25

Číslo: 2 Pv 362/14/1102	Bratislava II, 16.09.2015 
EEČ : 2-9-212-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Bratislava II

Podľa § 217 odsek 1 Trestného poriadku vyslovujem, že obvinená:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	povolanie: študent
	väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX II zo dňa 14.4.2014 spisová značka 2 Pv 362/, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 14.4.2014, spisová značka 2 Pv 362/ bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	16 mesiacov
 
Odôvodnenie: 
Uznesením povereného príslušníka Okresného riaditeľstva Policajného zboru XXXXX II, Odbor poriadkovej polície, pod ČVS: ORP-1036/TK-B2-2014 bolo dňa 13.04.2014 podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX (ďalej iba „obvinená“) pre úmyselný prečin krádeže podľa § 212 ods. 2 písm. f) Trestného zákona spáchaného na tom skutkovom základe, ako je uvedený v predmetnom uznesení.

	Uznesením prokurátora Okresnej prokuratúry XXXXX II zo dňa 14.04.2014, sp. zn. 2 Pv 362/14/1102 – 6, právoplatným dňa 28.04.2014, bolo predmetné trestné stíhanie obvinenej podľa § 216 ods. 1 Trestného poriadku podmienečne zastavené a podľa § 216 ods. 2 Trestného poriadku jej bola určená skúšobná doba 16 mesiacov.

	Skúšobná doba podmienečného zastavenia trestného stíhania uplynula 28.08.2015.

	Obvinená počas skúšobnej doby viedla riadny život, nespáchala žiaden trestný čin, čo je preukázané aktuálnym výpisom z registra trestov GP SR a v rozhodnom období jej nebola uložená sankcia pre priestupok. Na základe vyššie uvedených skutočností možno považovať toto uznesenie za dôvodné.

Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.

	Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

	S poukazom na vyššie uvedené som rozhodol tak, ako je to uvedené vo výroku tohto rozhodnutia.

  
Poučenie:
Proti tomuto uzneseniu je prípustná sťažnosť, ktorú možno podať v lehote do  troch dní od jeho doručenia na Okresnú prokuratúru XXXXX II. Sťažnosť má odkladný účinok.

  

	Mgr. Štefan Božík 
	 prokurátor